**Csongrád Város Polgármesterétől**

Száma: 01-712-9/2018.

**TÁJÉKOZTATÓ**

**Csongrád Város Önkormányzata Képviselő-testületének**

**2018. október 18-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2018. szeptember 27-én**
* Budapesten aláírásra került a Csongrádon megépítendő Kézilabda Munkacsarnok ingatlan tulajdonjogának térítésmentes átadásáról szóló szerződés. A találkozón részt vett az építtető (NSK) részéről  Kovács Norbert főigazgató és Tóth Krisztina gazdasági igazgató.
* köszöntöttem a Vestfrost Zrt. Családi napján a cég alkalmazottait.
* **Szeptember 28-án**
* az Alsó-Tisza-menti Önkormányzati Társulás Társulási Tanácsának ülésén vettem részt. Aláírásra került az ATMÖT egységes szerkezetbe foglalt Társulási Megállapodásának módosítása.
* Gyapjas Sándor építésvezető úrral (PROBART Kft.) és dr. Kotymán Zsolt ügyvéd úrral a 451-es kerékpárút helyreállításával kapcsolatban folytattam egyeztetést.
* önkormányzatunk a Kossuth Szövetség, a Batsányi János Gimnázium, továbbá a Csongrádi Levéltárral közösen Kossuth Lajos, városunk díszpolgárának tiszteletére városi emlékünnepséget szervezett. A rendezvényre az ország határán túlról is érkeztek vendégek, így Óbecsei testvérvárosunkból Kinka Erzsébet, a községi képviselő-testület elnökének helyettese és Stefanika Csaba kulturális tanácsnok, valamint Magyarittabé településről Kerekes József polgármester, továbbá Szabadka, Nagyszalonta és Nagyvárad is képviseltette magát az ünnepségen.
* a Széchenyi utcai „Gézengúz” Óvoda és Bökényi „Napraforgó” Óvoda Mihály napi rendezvényein Cseri Gábor alpolgármester úrral vettem részt.
* **Szeptember 29-én**
* a Tisza Tenisz Club felújított Klubházának ünnepélyes átadásán Cseri Gábor alpolgármester úr képviselte önkormányzatunkat. Az eseményre a Magyar Tenisz Szövetségtől is érkeztek meghívottak.
* a Bokrosi Hagyományőrző Egyesület által szervezett Bokrosi hagyományőrző szüreti bálon Alpolgármester Úr vett részt.
* **Október 1-jén** a Vendégváró Szociális Szövetkezet és a Homokföveny Idegenforgalmi Szociális Szövetkezet vezetőivel munkamegbeszélést tartottunk.
* **Október 2-án**
* Stúdióbeszélgetésen vettem részt a Csongrád TV-ben.
* látogatást tettem a Béri Balog Ádám Nyugdíjas Klub rendezvényén.
* Máté Attila önkormányzati képviselő szervezésében átadásra kerültek „Magyarország legszebb konyhakertje” program díjai a Művelődési Központban.
* **Október 3-án**
* a dr. Szarka Ödön Egyesített Egészségügyi és Szociális Intézmény Ápoló Otthon és Gondviselés Háza szervezésében tartott Idősek napi rendezvényen köszöntöttem az időseket.
* a Csongrád Térségi Kereskedelmi és Iparkamara meghívására részt vettem a HSZC Sághy Mihály Szakgimnáziuma, Szakközépiskolájában az Általános Iskolák felső tagozatos osztályfőnökei és a szakképző intézmények részére szervezett kerekasztal beszélgetésen.
* **Október 4-től október 11-ig szabadságomat töltöttem.**
* **Október 5-én** az Aradi vértanúk mártírhalálának 169. évfordulója alkalmából ünnepi megemlékezést és gyertyagyújtást tartott a város a Batsányi János Gimnázium előtt. A műsort a CSTÁI Galli János Általános Iskola és Alapfokú Művészeti Iskola diákjai adták elő.
* **Október 6-án**
* Cseri Gábor alpolgármester úr nyitotta meg a Csongrád Duatlon verseny Megyei Diákolimpiát a Körös-torokban.
* Alpolgármester Úr mondott köszöntőt az Állatok Világnapja alkalmából tartott Kóbor Mancsok Mentéséért Alapítvány rendezvényén.
* a Project833 művésztelep alkotásaiból nyílt kiállításon Alpolgármester Úr vett részt.
* **Október 9-én**
* Prof. Dr. Kásler Miklós, az Emberi Erőforrások Minisztere Idősek Világnapja alkalmából miniszteri elismeréseket adott át a Pesti Vigadó Dísztermében. Az ünnepi eseményen önkormányzatunkat távollétemben Cseri Gábor alpolgármester úr képviselte.
* Alpolgármester Úr a Sportpálya használata ügyében megbeszélést folytatott a Csongrádi Testnevelők Munkaközösségével.
* a Szent József templomban került bemutatásra P. Király Kelemen: Naplóm c. könyve. Az eseményen Alpolgármester Úr vett részt.
* **Október 13-án**
* dr. Juhász László jegyző úrral köszöntöttük a már hagyománnyá vált ebéden a csongrádi és bokrosi szépkorúakat.
* László Imre magyarnóta énekesre emlékeztünk a László Imre Baráti Kör és a Művelődési Központ közös rendezvényén, mely alkalomból Alpolgármester Úr mondott köszöntőt.
* **Október 15-én** részt vettem a Piroskavárosi Idősek Otthona Kht. idősek napi rendezvényén.
* **Október 16-án**
* Alpolgármester Úr képviselte önkormányzatunkat a Csongrád Megyei Aranysziget Otthon idősek napi rendezvényén.
* Csongrád Megyei Kormányhivatal Csongrádi Járási Hivatal Helyi Védelmi Bizottsági ülésén vettem részt.
* birtokbaadásra került a Kézilabda Munkacsarnok területe a Nemzeti Sportközpontok részére.

Csongrád, 2018. október 17.

Bedő Tamás

polgármester